Els projectes específics s'engloben en els eixos següents:
El grup d'accés a la universitat (GAU) és un grup de persones gitanes majors de 25 anys, que han preparat conjuntament la prova d'accés a la universitat.
L'objectiu, a banda de potenciar l'accés a la universitat, és impulsar una xarxa d'estudiants universitaris gitanos i gitanes a Catalunya i contribuir a augmentar les expectatives d'èxit entre la joventut i la infància gitana gràcies a la identificació de nous referents positius.
Implementació d'actuacions educatives d'èxit: formació a familiars (graduat escolar)
Existeixen evidències científiques que la participació dels familiars en processos formatius té una incidència directa en el rendiment educatiu dels nens i nenes.
Afavoreix la seva motivació i sentit cap els estudis i augmenta els contextos d'aprenentatge dels nens i les nenes.
La formació per obtenir el graduat escolar és quelcom urgent per a la població adulta gitana, molt demanada per les entitats i representants gitanos del territori com a mitjà imprescindible per a la inserció laboral i la millora de l'ocupació/inserció laboral de les persones.
Aquests cursos tenen com a objectius:
El Consell Interuniversitari de Catalunya va aprovar l'any 2018 l'acord per incrementar l'accés d'estudiants del poble gitano als estudis oficials de grau de les universitats públiques catalanes i la Universitat de Vic - Universitat Central de Catalunya.
L'acord estableix que s'ha de reservar una plaça de cada titulació per als estudiants d'aquesta comunitat que estiguin inclosos en qualsevol de les mesures vinculades als estudis postobligatoris del Programa del Poble Gitano i de la Innovació Social.
Curs d'Especialització en Mediació Aplicada al Context Social del Poble Gitano
Curs de 230 hores de durada amb els coneixements exigits en les regulacions oficials en matèria de mediació.
La implementació del curs compta amb un equip intercultural de docents (docents gitanos/es i no gitanos/es).
Aquesta acció vol complementar les habilitats ja adquirides pels professionals en actiu amb altres competències que els hagin de ser útils per millorar la pràctica professional.
Dins del Programa del Poble Gitano i de la Innovació Social es duen a terme formacions per a professionals de diferents àmbits (sanitaris, docents universitaris, etc.) per explicar la història del poble gitano, presentar-ne els principals trets culturals i facilitar eines per millorar les relacions amb aquest poble.
Sessions informatives sobre l'escolarització a l'educació infantil.
El Pla integral del poble gitano organitza xerrades sobre els beneficis de l'escolarització primerenca dels nens i nenes de 0 a 6 anys a les escoles bressol i a les escoles d'educació infantil.
A les conferències s'explica, a partir d'evidències científiques, els beneficis que proporciona l'educació primerenca en els futurs aprenentatges i en la inclusió social.
Amb aquest servei es vol afavorir la convivència entre la població gitana i no gitana i fomentar el diàleg intercultural i el coneixement mutu.
Actualment l'equip està format per 4 persones gitanes vinculades amb tot el territori de Catalunya.
La mediació sociocultural pretén promoure l'accés de les persones gitanes als diferents àmbits de participació del barri i assessorar sobre els diferents recursos.
També actua de pont entre els diferents organismes i actors socials del barri (excepte els escolars) i la població gitana.
El Consell d'Ancians està format per persones gitanes de respecte que per la seva trajectòria de vida, honradesa, dedicació al seu poble i perquè sempre han viscut des de la coherència amb els valor de la seva cultura, s'han guanyat el respecte i reconeixement de la resta del seu poble.
Actualment intervenen per mediar en casos de conflicte i també realitzen tasques de prevenció, sensibilització i millora de la convivència i cohesió del poble gitano.
Per altra banda, afavoreixen la convivència intercultural a Catalunya, fomentant el diàleg en barris on conviuen població de diferents grups ètnics i/o població immigrada i població gitana.
Una actuació del Pla integral del poble gitano a Catalunya és desenvolupar la plataforma i continguts del museu interactiu de la població gitana a Catalunya.
La seva finalitat és la difusió de la cultura gitana partint d'una visió positiva, diversa i heterogènia, per tal que es converteixi en una eina educativa tant per a les persones gitanes com per a les no gitanes.
Exposició sobre el poble gitano
L'objectiu de l'exposició és potenciar una imatge positiva del poble gitano i lluitar contra els estereotips i prejudicis.
L'exposició està a disposició de qualsevol entitat que la vulgui sol·licitar, de manera gratuïta i amb la possibilitat d'organitzar també alguna xerrada o conferència.
L'exposició reflecteix el moment històric que està vivint el poble gitano en l'actualitat; les dones gitanes estan protagonitzant una profunda revolució dialogada en la qual es reivindiquen els seus drets com a dones i com a poble.
Suport a actes de reconeixement del poble gitano
Des de la Direcció General d'Acció Cívica i Comunitària es dóna suport a actes com el Dia internacional del poble gitano, Dia internacional de la llengua romaní, Jornades de cultura gitana, etc.
Garantir els drets del poble gitano
La proposta d'elaborar una llei en matèria d'antigitanisme (Llei per erradicar l'antigitanisme i garantir els drets del poble gitano) mira d'avançar en la resolució de l'antigitanisme, no tan sols com a expressió de discriminació i odi cap a la població gitana, sinó per prendre consciència que l'antigitanisme contribueix a l'exclusió social de les gitanes i els gitanos i la impulsa.
El Govern ja ha aprovat la memòria preliminar de l'Avantprojecte de llei per erradicar l'antigitanisme i garantir els drets del poble gitano.
Declaració del dia 26 de novembre com el Dia de l'Arribada del Poble Gitano a Catalunya
El Govern ha declarat el 26 de novembre com el Dia de l'Arribada del Poble Gitano a Catalunya.
Aquesta aprovació suposa un gran pas en el reconeixement i l'equiparació de drets del poble gitano, així com en les aportacions a la cultura i la història de Catalunya.
Amb motiu d'aquesta efemèride, s'han celebrat diferents actes de commemoració: un acte a Figueres i una gala en què es van lliurar diferents guardons a persones destacades de la comunitat gitana.
Declaració del 30 de juliol com a Dia de Lluita contra l'Antigitanisme
El Govern ha declarat el dia 30 de juliol Dia de Lluita contra l'Antigitanisme.
S'ha escollit aquesta data en record i homenatge als 12.000 gitanos i gitanes que van ser empresonats durant l'anomenada "Gran Batuda Antigitana" del 30 de juliol de 1749, durant el regnat de Ferran VI i per ordre del marquès de l'Ensenada, a tot l'Estat espanyol.
Aquest Acord del Govern de Catalunya torna a mostrar el seu reconeixement a la història i la cultura del poble gitano com a poble del nostre país, i avança en el seu reconeixement i la lluita contra l'antigitanisme.
Unitats didàctiques per als centres educatius
S'han elaborat sis unitats didàctiques que tenen com a fil conductor la commemoració dels 600 anys del poble gitano a Catalunya per incorporar-les a l'educació primària des del 1r curs fins al 6è.
La unitat didàctica que s'ha de treballar als centres inclou contingut històric, activitats i metodologia d'aula.
Aquesta acció afavoreix la difusió de la cultura gitana en els centres educatius i millora el diàleg intercultural entre l'alumnat gitano i no gitano i entre el cos docent i l'alumnat gitano.
Amb la col·laboració de la Fundació Alícia s'ha publicat el llibre Halar, cuina gitana a Catalunya.
La publicació recull un total de 34 receptes que exposen la tradició culinària del poble gitano.
Han estat explicades per dones i homes gitanos residents a les diferents províncies catalanes, i tenen orígens molt diversos en el territori peninsular.
La Direcció General d'Acció Cívica i Comunitària és sòcia d'un projecte del programa Lifelong Learning de la DG Education and Culture, que es diu EDU ROM: Promoting the access of Roma to LLP, VET, and employment through family education in primary schools.
L'objectiu principal del projecte és afavorir l'accés a l'aprenentatge permanent i a la inserció laboral dels gitanos (augmentant les seves oportunitats d'inserció social i laboral) incrementant la seva assistència, motivació i millora del rendiment dels estudiants gitanos a través de la implementació de formació de familiars en competències bàsiques a les escoles de primària i la promoció d'activitats de la participació de les famílies gitanes a les escoles.
La Direcció General d'Acció Cívica i Comunitària participa com a sòcia en el projecte estatal d'I+D+i Sartucue.
Aquest projecte, liderat per la Universitat Autònoma de Barcelona, té com a objectiu general estudiar la violència de gènere en el poble gitano, concretament, pretén explorar les barreres existents per accedir als serveis d'atenció a les víctimes i analitzar les estratègies desenvolupades des de la mateixa comunitat per abordar situacions de violència de gènere i prevenir-les.
El projecte compta amb un equip d'investigació interdisciplinari format per professorat de set universitats estatals amb una sòlida trajectòria en la investigació de la violència de gènere i dels estudis gitanos.
Gitanes i gitanos a la universitat espanyola: dificultats i accions per a la seva superació
El projecte UNIROMA té dos objectius principals:
Dues persones del Programa del Poble Gitano i de la Innovació Social participen com a investigadores en el projecte i el Pla integral n'és membre del Consell Assessor del projecte.
La Direcció General d'Acció Cívica i Comunitària participa com a sòcia en aquest projecte l'objectiu del qual és extrapolar, conjuntament amb la resta de partners de l'administració pública dels altres països, la potencialitat política de les trobades d'estudiants gitanes que es realitzen des de fa 18 anys a Catalunya amb el suport del Pla integral del poble gitano.
Consisteix en donar assessorament a estudiants, famílies, centres educatius, etc.
La Direcció General d'Acció Cívica i Comunitària col·labora amb un total de 23 ajuntaments i consells comarcals mitjançant el contracte programa per al desenvolupament de cinc programes amb el poble gitano:
L'Institut Català del Poble Gitano (ICPG) serà una estructura catalana d'Estat directament adreçada a promoure l'equiparació social plena de les persones gitanes de Catalunya amb la societat de la qual formen part.
En aquest sentit, els seus objectius principals seran els següents:
El Govern ha aprovat la memòria preliminar de l'Avantprojecte de llei de creació de l'Institut Català del Poble Gitano.
El Pla integral del poble gitano 2017-2020 preveu la creació de la primera Càtedra d'Estudis Gitanos a Catalunya, en col·laboració amb una universitat pública catalana.
Els seus objectius principals són la promoció de la docència i recerca científica d'impacte sobre el Poble Gitano a l'àmbit universitari i la millora de l'accés als estudis universitaris de la població gitana a Catalunya.
El Pla integral del poble gitano 2017-2020 intensifica la seva línia de treball en suport dels estudiants gitanos i gitanes que cursen estudis post obligatoris al nostre país.
En aquest sentit, s'impulsaran els procediments legislatius necessaris per implementar mesures d'acció afirmativa per a la població gitana en relació amb el seu accés a les universitats catalanes, així com el sistema de beques públiques d'estudis post obligatoris.
A més, es duran a terme les accions següents: